CELEX: 32021D1856
Language: lv
Date: 2021-10-18 00:00:00
Title: Padomes Lēmums (ES) 2021/1856 (2021. gada 18. oktobris) par nostāju, kas Eiropas Savienības vārdā jāieņem Asociācijas padomē, kura izveidota ar Eiropas un Vidusjūras reģiona valstu nolīgumu, ar ko izveido asociāciju starp Eiropas Kopienu un tās dalībvalstīm, no vienas puses, un Tunisijas Republiku, no otras puses, attiecībā uz ES un Tunisijas stratēģisko prioritāšu spēkā esības termiņa pagarināšanu līdz brīdim, kad Asociācijas padome būs pieņēmusi jaunas, atjauninātas stratēģiskās prioritātes

22.10.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 374/60
               
            
         PADOMES LĒMUMS (ES) 2021/1856
         (2021. gada 18. oktobris)
         par nostāju, kas Eiropas Savienības vārdā jāieņem Asociācijas padomē, kura izveidota ar Eiropas un Vidusjūras reģiona valstu nolīgumu, ar ko izveido asociāciju starp Eiropas Kopienu un tās dalībvalstīm, no vienas puses, un Tunisijas Republiku, no otras puses, attiecībā uz ES un Tunisijas stratēģisko prioritāšu spēkā esības termiņa pagarināšanu līdz brīdim, kad Asociācijas padome būs pieņēmusi jaunas, atjauninātas stratēģiskās prioritātes
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 217. pantu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Eiropas un Vidusjūras reģiona valstu nolīgums, ar ko izveido asociāciju starp Eiropas Kopienu un tās dalībvalstīm, no vienas puses, un Tunisijas Republiku, no otras puses, (1) ("nolīgums”) tika parakstīts 1995. gada 17. jūlijā un stājās spēkā 1998. gada 1. martā.
                  
               
                     (2)
                  
                  
                     Asociācijas padome ar Lēmumu Nr. 1/2018 (2) pieņēma ES un Tunisijas stratēģiskās prioritātes.
                  
               
                     (3)
                  
                  
                     Vēstuļu apmaiņā abas puses vienojās par to, ka ES un Tunisijas stratēģisko prioritāšu kā pamatdokumenta to partnerības nostiprināšanai spēkā esības termiņš būtu jāpagarina līdz brīdim, kad tiks pieņemtas jaunas, atjauninātas stratēģiskās prioritātes.
                  
               
                     (4)
                  
                  
                     Saskaņā ar nolīguma 80. pantu Asociācijas padome ir tiesīga pieņemt lēmumus, lai panāktu nolīgumā paredzēto mērķu īstenošanu.
                  
               
                     (5)
                  
                  
                     Asociācijas padomei ir rakstiskā procedūrā jāpieņem lēmums par stratēģisko prioritāšu spēkā esības termiņa pagarināšanu līdz brīdim, kad Asociācijas padome būs pieņēmusi jaunas, atjauninātas stratēģiskās prioritātes.
                  
               
                     (6)
                  
                  
                     Ir lietderīgi noteikt nostāju, kas Savienības vārdā jāieņem Asociācijas padomē, jo Asociācijas padomes lēmumam būs juridiskas sekas.
                  
               
                     (7)
                  
                  
                     Tādēļ Savienības nostājas Asociācijas padomē pamatā vajadzētu būt Asociācijas padomes lēmuma projektam,
                  
               IR PIEŅĒMUSI ŠO LĒMUMU.
         
            1. pants
            Nostājas, kura Savienības vārdā jāieņem Asociācijas padomē, kas izveidota ar Eiropas un Vidusjūras reģiona valstu nolīgumu, ar ko izveido asociāciju starp Eiropas Kopienu un tās dalībvalstīm, no vienas puses, un Tunisijas Republiku, no otras puses, attiecībā uz ES un Tunisijas stratēģisko prioritāšu spēkā esības termiņa pagarināšanu līdz brīdim, kad Asociācijas padome būs pieņēmusi jaunas, atjauninātas stratēģiskās prioritātes, pamatā ir Asociācijas padomes lēmuma projekts (3).
         
         
            2. pants
            Šis lēmums stājas spēkā tā pieņemšanas dienā.
         
         
            Luksemburgā, 2021. gada 18. oktobrī
            
               
                  Padomes vārdā –
               
               
                  priekšsēdētājs
               
               J. BORRELL FONTELLES
            
         
         
            (1)  OV L 97, 30.3.1998., 2. lpp.
         
         
            (2)  ES un Tunisijas Asociācijas padomes Lēmums Nr. 1/2018 (2018. gada 9. novembris), ar ko pieņem ES un Tunisijas stratēģiskās prioritātes laikposmā no 2018. līdz 2020. gadam (OV L 293, 20.11.2018., 39. lpp.).
         
            (3)  Skatīt dokumentu ST 12265/21 http://register.consilium.europa.eu.